4 grunde til at i dag er vigtig (inklusive procenter...) – Julia Lahme\nDet er efterhånden svært for mig at tælle hvor mange gange jeg har diskuteret disse emner og fået at vide, at det er meget værre i Afghanistan. Eller at jeg skulle kigge andre steder hen end på danske forhold. Eller at jeg burde gå hjem og passe mine unger i stedet for at stå og råbe et sted. I dag råber jeg både her og i Sønderborg (foredrag, se her), men jeg har lært noget. For nogle gange skal man ikke selv sige det hele, men i stedet lade andre og tallene tale. Derfor har jeg samlet fire citater ind om fire emner, vi stadig har at kæmpe for her i Danmark. Og ja, vi taler ligestilling, og lige muligheder for at opnå de samme liv, scenarier og den samme sikkerhed for mænd og kvinder.\n“Mænd får mere i løn end kvinder.\nSådan har det altid været, og sådan er det stadig i dag, hvor en kvinde i gennemsnit tjener 86,7 kroner for hver hundredkroneseddel, en mand tjener\nLÆS OGSÅ: INTERAKTIV GRAFIK: Se lønforskellen inden for dit arbejde\nMen en gennemgang af den seneste lønstatistik fra Danmarks Statistik viser, at lønforskellen også gør sig gældende i mandens favør, når mænd og kvinder arbejder indenfor har samme arbejdsområde– også i de såkaldte kvindejobs.\nEksempelvis tjener en mandlig sygeplejerske omtrent 259 kroner i timen, mens hans kvindelige ‘kolleger’ må nøjes med 18,50 kroner mindre. De går nemlig til en gennemsnitlig timeløn på 240,50 kroner i timen.” (Fra DR – læs mere her)\n“På mit arbejde, LivaRehab – rehabiliteringscenter for mennesker med skadevirkninger fra prostitution, vold og seksuelle overgreb, møder vi begge grupper af voldsofre. 78 procent af de kvinder, der kommer hos os, har været udsat for incest eller seksuelt overgreb, inden de fyldte 15 år.” (Fra debatindlæg af Flora Ghosh i Politiken)\n3. BØRN (Sygedage)\n“Det er stadig mor, der bliver hjemme, når barnet er sygt.\nDet viser tal, som Fagbladet 3F har trukket fra Danmarks Statistiks forskerenhed.\nHer fremgår det, at mødrene tager barnets første sygedag i to ud af tre tilfælde, mens mændene i gennemsnit tager en ud af tre af barnets første sygedag.\n– Det er desværre ikke så overraskende, at kvinderne stadig tager de fleste sygedage med børnene, siger professor og ligestillingsforsker Anette Borchorst fra Aalborg Universitet.\nTallene bygger på sygefravær for gifte par og medtager ikke enlige forældre, men ifølge Anette Borchorst tegner tallene et retvisende billede af børnefamiliernes vilkår generelt.\n– Mange kvinder arbejder på kvindearbejdspladser, og her er der en større forståelse for, at man tager en omsorgsdag for børnene. Samme forståelse er der ikke historisk på mandsdominerede arbejdspladser, siger hun.” (fra artikel i Fagbladet 3F, læs mere her)\n4. BØRN (BARSEL)\n“I Danmark tager fædrene kun 10 procent af den samlede barselsperiode. I Sverige er det tal på 27 procent og i Island hele 30 procent.” (Fra Tv2. Læs mere her)\nTagged debat, foredrag, kampdag, kvindernes kampdag\nFyldte Croissanter, Frivillighed & Sønderborg\n3 comments on “4 grunde til at i dag er vigtig (inklusive procenter…)”\n8. marts 2018 at 08:33\nGod morgen Julia! Ja, det er utroligt, ar der stadig ( overhovedet) er ulighed på så mange områder! Desværre har vi haft en generation af kvinder, der ikke har gået så højt op uligheden ( udenfor hjemmet, hvor de godt kan bide fra sig) Da jeg var i 20 erne, var 80% af kvinder ikke organiseret! Det var nærmest ukvindeligt! Vi skal have de unge kvinder ind i den kamp! Ellers taber vi endnu en generation!!! Jeg tror heller ikke ( forhåbentlig ) at mænd ønsker denne ulighed, men de skal så også træde ind i kampen!!! Det kunne evt være det nye score trick, og træde i stedet for , far med barn på armen! Nu er jeg blevet en ældre dame, enke efter et langt ægteskab med ( nogenlunde ) ligestilling, men råbet stadig op, og kan tale mig helt varm om emnet! Lige om lidt ryger vi ind i en kæmpe konflikt på arbejdsmarkedet! Det er igen flest kvindefag der bliver ramt igen!!! Vi skal kæmpe HVER dag for ligestilling, og ikke kun under lønforhandlinger! Tænk at der stadig er noget der hedder kvindekampdag! kan i ha’ en god kampdag derude, alle I skønne kvinder\n8. marts 2018 at 13:35\nder er masser at kæmpe for også i Danmark.\n8. marts 2018 at 22:05\nKære Julia. Tak for dit levende foredrag i Sønderborg, godt gået at holde “kadencen” i samtlige 58 minutter. Vi var mange, der kunne nikke genkendende til dine pointer, og mange der fik noget med hjem at tænke på.\nJeg var så heldig at vinde din bog “Manifest”, som jeg glæder mig til at læse. Jeg ville gerne have haft den signeret, men nåede ikke at fange dig. Det må blive en anden gang


Nyheder Skrevet af BNB | 02.05.13 | 10:37\n»Vi har indgået en aftale med Bandidos med virkning fra i dag. Derudover har jeg ingen kommentarer,« siger Jørn Jønke Nielsen til DR Nyheder.\nMeldingen er næsten identisk fra Bandidos.\n»Vi har indgået en aftale, og jeg har ikke yderligere kommentarer,« siger Michael Rosenvold, præsident for Bandidos, til DR Nyheder.\nDen nye samarbejdsaftale er angiveligt afløseren for den aftale, Bandidos officielt rev i stykker i 2010.\nEfter rockerkrigen i 1997-1998 indgik Bandidos og Hells Angels en freds- og samarbejdsaftale, der først og fremmest handlede om hvilke byer, de to rockergrupper måtte have klubber i og hvilke byer, der var forbudt område. Aftalen indebar også, at man ikke måtte optage hinandens frafaldne medlemmer.\nMen i 2010 gik Bandidos daværende præsident, Jim Tinndahn, offentligt ud og sagde, at han havde revet aftalen i stykker. Det skete efter en længere periode, hvor begge klubber angiveligt havde krænket den gamle aftale.\nDet er efter alt at dømme en genetablering af den aftale, der nu er indgået.\nIfølge DR Nyheders oplysninger har de to rockergrupper forhandlet om aftalen siden efteråret 2012. I september var det tæt på at komme til egentlig konflikt mellem de to grupper, da ukendte gerningsmænd påkørte Bandidos’ klubhus på Amager med en lastbil.\nSituationen kom dog under kontrol, og de to grupper begyndte at forhandle. Til gengæld gik forhandlingerne helt i stå, da Bandidos optog den tidligere HA-rocker Brian Sandberg.\nMen nu er de to rockergrupper altså angiveligt nået til enighed ifølge DR Nyheder. Detaljerne er endnu ikke offentlige.


2117 OF SWEDEN Flo Bib short - Dame cykelshorts med seler - Sort - Str. 42 - tjek prisen her\nNavn: 2117 OF SWEDEN Flo Bib short – Dame cykelshorts med seler – Sort – Str. 42\n2117 OF SWEDEN Flo Bib short – Dame cykelshorts med seler – Sort – Str. 42 fra 2117 Of Sweden\n2117 OF SWEDEN Flo Bib short – Dame cykelshorts med seler – Sort – Str. 42 er en af de best sælgende i sin kategori. Spinningtøj Dame er en af de populære kategorier i cykelverdenen. Cykelpartner er nok den webshop i Danmark der har størst erfaring i at sælge cykeludstyr til hele Danmark. Produktet du ser på her kan indenfor 365 dage sendes retur, hvis købet fortrydes. Når du jagter cykeludstyr, kan løsningen være at købe vare her på siden, både produktet og kvaliteten er blandt det bedste. Det er et godt køb, og specielt når der også er prisgaranti på 2117 OF SWEDEN Flo Bib short – Dame cykelshorts med seler – Sort – Str. 42 fra det populære mærke 2117 Of Sweden, som du har set i cykelsportens verden. Når landevejen eller skovbunden ligger for dine fødder og du sidder på cyklen, skal du huske at have noget vand med. Drikkedunken på din cykel kan bare være fyldt med ganske almindeligt vand fra hanen.\nKøb 2117 OF SWEDEN Flo Bib short – Dame cykelshorts med seler – Sort – Str. 42 for kun kr. 279.00 allerede i dag, så sendes den direkte hjem til dig. Husk du har et helt års returret.\n2117 OF SWEDEN Flo Bib short – Dame cykelshorts med seler – Sort – Str. 42 kun kr. 279.00\n2117 OF SWEDEN Flo Bib short – Dame cykelshorts med seler – Sort – Str. 42 er tilføjet i shoppen på grund af den store efterspørgsel i en vores rigtig gode kategorier, nemlig Spinningtøj Dame. Der følger også hele 30 dages returret til at sikre dig mod fortrydelse af købet af din vare. Langt de fleste i Norden køber deres 2117 OF SWEDEN Flo Bib short – Dame cykelshorts med seler – Sort – Str. 42 i den kendte webshop Cykelpartner, som ofte har gode tilbud og sørger for du sparer gode penge. Det store vareudvalg giver en stor pulje af varer, og her kan du helt sikkert finde noget du kan li, deriblandt også produktet er på siden. Ved at købe dine varer i en webshop er priserne bedre- det skyldes bl.a. at sådan noget som husleje kan være meget lavere, da en god beliggenhed ikke er nødvendig.\nFordele når du køber 2117 OF SWEDEN Flo Bib short – Dame cykelshorts med seler – Sort – Str. 42 online\nNår webshops leverer dine produkter, er du sikret lidt bedre rettigheder, som ikke er en selvfølge i fysiske butikker. Du skal kunne returnere dine varer i 14 dage. når dine varer købes i en shop, og du kan finde webshops der giver mere end standard returretten og giver meget længere returtid. At handle online giver dig også en anden fordel, som er et stort udvalg, og det giver en god gennemsigtighed på priserne, når man kan se de forskellige shops priser med det samme. Du kan oven i købet gøre det på alle tider af døgnet, så længe du er online. En anden ting du også slipper for, at bære alle varerne fra butikkens hylder hele vejen gennem butikken og hjem til dig selv. Efter at have afsluttet din handel, bliver dine varer sendt til dig, eller de kan blive sendt til din arbejdsplads, så du kan frit vælge den løsning, der er bedst for dig. De tider med at stå i kø er længe forbi – i dag handler vi online og så gå let og ubesværet direkte til kassen, når du er færdig med at handle, så det er slut med at blive irriteret over langsomme mennesker i køen.\n29 reviews for 2117 OF SWEDEN Flo Bib short - Dame cykelshorts med seler - Sort - Str. 42


Velkommen til HF på EG. På HF lægger vi vægt på projektarbejde og praktikophold, og på at undervisningen er praksisorienteret - fag og viden skal kunne bruges til noget. Og så tager vi udgangspunkt i den enkelte elevs faglige niveau og har fokus på trivslen i klassen. Som elev på HF får du ikke årskarakterer, i stedet er der eksamen i alle fag, og efter to år har du en studenterhue, som giver adgang til videregående uddannelser.\nHF er en uddannelse, hvor du skal have lyst til at lære nyt inden for en række fag, du allerede kender fra folkeskolen, og hvor nye og tværfaglige fag kommer til. Du skal have mod på at læse og analysere faglige tekster og medier og lyst til at blive bedre til at skrive og samtale om stoffet. Målet er, at du får studiekompetence, sådan at du kan komme videre i uddannelsessystemet, og har lyst til det, fordi du ved, du kan. Din HF-eksamen giver adgang til korte og mellemlange uddannelser og, med nogle ekstra fag, også til ALLE lange videregående uddannelser.\nPå HF får du hjælp til skolearbejdet\nSom en del af undervisningen er der indlagt studietid og skriveværksted. Formålet er at få undervisning og lektier til at hænge sammen i en proces, hvor du kan få hjælp og vejledning. Der er mødepligt hele skoledagen, men så er det meste skolearbejde også klaret, når du går hjem. Og skulle der mangle en smule, så er skolens studiecafé åben efter sidste undervisningsmodul. Du får også en tutor, dvs. en lærer du kan gå til, som taler med dig om dine mål for uddannelsen og støtter dig i at lykkes. Klassen har desuden en studievejleder, som du altid kan gå til med personlige problemer, og som griber fat i dig, hvis det halter. Målet er, at du efter to år står som en glad HF-student med den blå hue på.\nFokus på trivsel og fællesskab i klassen\nPå HF har vi et ekstra skarpt øje på klassens trivsel og læringsmiljø. Fra første skoledag arbejder vi målbevidst på at skabe et godt sammenhold i klassen, fordi vi ved, at trivsel og sammenhold er afgørende for læring. Det gør vi bl.a. ved at aftale makkerpar og tilrettelægge studiegrupper og ved at tage på en hyttetur i starten af skoleåret. To af dine lærere fungerer som klasseledere og sikrer bl.a., at elever og lærere får talt sammen om, hvordan klassen fungerer bedst muligt.\nPå EG forventer vi at starte to HF-klasser i august 2018. De to klasser kommer til at arbejde sammen i flere fag, så alle HF-elever kommer til at kende hinanden. Samtidig bliver du en del af hele EG´s livlige og aktive ungdomsmiljø med talrige elevudvalg, sport, musikliv, caféaftener og skolefester – et studieliv vi skaber sammen med gymnasieeleverne. Vi lægger stor vægt på, at alle trives sammen uanset uddannelse og baggrund, og på at eleverne har indflydelse på skolen.\nNu også for elever direkte fra 9. klasse\nDe fleste HF-elever på EG kommer fra 10. klasse, en efterskole eller har været ude af skolesystemet et år eller flere. Som noget nyt kan man også søge ind på uddannelsen direkte efter 9. klasse og på den måde hurtigere få en eksamen, der giver adgang til videregående uddannelser. Det er en god mulighed for 9. klasseselever, der har en vis modenhed og som ikke ønsker så lang en ungdomsuddannelse som STX.\nEr HF noget for dig? Vi byder hjertelig velkommen til alle, der har lyst til to år på EG med fokus på læring i et rummeligt fællesskab af unge.


Fra en skibakke på toppen af forbrændingsanlægget på Refshaleøen til en ny svømmehal på Frederiksberg. I 2017 står en række byggerier og anlægsarbejder i hovedstaden klar til glæde for københavnere og turister. Her er 15 af dem.\nI 2017 kan du blandt andet se frem til en bystrand på Islands Brygge, der efter forventning åbner i sommeren 2017. Fold sammen\nFredag d. 30. december 2016, kl. 22.15\nNår det nye forbrændingsanlæg på Refshaleøen, ARC, er klar til brug, er det med en skibakke, klatrevæg, løbestier, udsigtsplatform, café og store grønne områder på taget. Skibakken bliver med både sorte, blå og grønne pister og koster penge at bruge. At slentre eller løbe en tur mellem stammer og træer i den grønne del af det skrånende tag er gratis. Det er planen, at man skal kunne besøge Amager Bakke – også på ski – hele året.\nForventet åbningsdato: Ultimo 2017\nIllustration: BIG Fold sammen\nNår science-centret Experimentarium genåbner i Tuborg Havn efter en midlertidig placering på Papirøen, er det med to ekstra etager, så det nu breder sig over 11.500 kvadratmeter, 16 nye interaktive udstillinger samt verdens første interaktive biograf baseret på bevægelsessensorer. Derudover har bygningen fået en tagterrasse, som bl.a. skal bruges til aktiviteter under åben himmel.\nForventet åbningsdato: 26. januar\nFoto: Experimentarium Fold sammen\nDen tidligere shoppingarkade Toves Galleri, som længe har ligget som en ubesøgt kirkegård mellem Vesterbrogade og Matthæusgade på Vesterbro, åbner i det nye år som madmarked. 62 specialbutikker, cafeer, pop-up-restauranter og vandingshuller vil der være i de renoverede bygninger, bl.a. Curry Nation, Malbeck Vinbar, Smag og The Coffee Studio. Ud over butikker og spisesteder vil der efter planen blive afholdt – ude som inde – koncerter og forskellige øvrige events.\nIllustration: PR Fold sammen\nBygningen på hjørnet af Vesterbrogade og Bernstorffsgade, der tidligere husede bl.a. Hard Rock Café, blev i starten af i år revet ned, og ombygningen af det såkaldte Tivolihjørnet er pt. i fuld gang. Når det til sommer står klar, vil det ud over en udbygning af Hotel Nimb være med et madmarked. Markedet bliver af typen med spisesteder, bl.a. KUL, bornholmske Kadeau, Kiin Kiin, Kung Fu og Cock’s & Cows. Indgangen bliver fra gaden, så entrébillet til Tivoli er ikke nødvendig for at besøge madmarkedet.\nForventet åbningsdato: august 2017\nFoto: Pei Cobb Freed & Partners Architects Fold sammen\nI den sydlige ende af Islands Brygge skyder tårne og rækkehuse i øjeblikket og de næste år frem som paddehatte. Det er dog ikke boligblokke det hele – mellem bygningerne bliver der anlagt en cirka 275 meter lang kunstig vig, der leder vand fra Københavns Havn ind mellem husene. For beboerne i rækkehusene betyder det første parket til vigudsigt – for alle andre bliver der mulighed for at ligge på stranden midt i byen, for på den nordlige del af vigen anlægges der en sandstrand.\nForventet åbningsdato: sommeren 2017\nhavnevigen Fold sammen\nFra foråret 2017 kan man vælge mellem to svømmehaller på Frederiksberg, den gamle på Helgesvej og en helt ny på Bernhard Bangs Allé midt mellem metrostationerne Lindevang og Flintholm. Svømmehallen, som har fået navnet Flintholm Svømmehal, bliver i seks etager med en hal med et 25 meter bassin med otte baner, badeland med tre bassiner, en wellness-afdeling samt café og idrætshal.\nForventet åbningsdato: maj 2017\nFoto: 3xSkak Fold sammen\nBefolkningen i Vanløse forventes i løbet af de næste par år at stige med 15 til 20 procent, så kundegrundlaget skulle som udgangspunkt være på plads til det såkaldte Kronen Vanløse, et shoppingcenter på 59.000 kvadratmeter og med 75 butikker samt restauranter, caféer og en stor tagterrasse. Shoppingcentret kommer til at ligge lige ved metrostationen.\nForventet åbningsdato: oktober 2017\nFoto: Sangberg Architects Fold sammen\nKøbenhavns nye multiarena i Ørestad har været undervejs i mere end fem år, men er nu klar til at huse de forventede 60-80 musik- og sportsarrangementer årligt. Arenaen breder sig over 35.000 kvadratmeter etagemeter og har plads til op til 16.000 tilskuere ved koncerter. Blandt de allerede annoncerede navne og arrangementer er Bruno Mars, Rod Stewart, musicalen »We Will Rock You« og EM i svømning 2017. Første navn er Metallica, som åbner arenaballet 3. februar og følger op med koncerter 5., 7. og 9. februar.\nForventet åbningsdato: 3. februar\nFoto: 3xN Fold sammen\nEnigma. Museum for post, tele & kommunikation\nDer har været postmuseum – og senere også telemuseum – i Danmark off and on siden 1913, senest i Købmagergade, hvor man siden 1998 har kunnet blive klogere på Danmarks posthistorie. Museet lukkede med udgangen af 2015 – men i starten af 2017 genåbner (første fase) af museet i det gamle postkontor på hjørnet af Øster Allé og Blegdamsvej. Det får navnet Enigma Museum for post, tele & kommunikation og vil bl.a. være udstyret med en café, der drives i samarbejde med Meyer.\nForventet åbningsdato: 6. januar\nSiden 2012 har der været først et gigantisk hul, derefter byggerod på Axeltorv, mens etage på etage rejste sig på »Scala-dåserne«. Åbningsdatoen blev år for år rykket, men nu skulle den være god nok – i 2017 kan københavnere og turister bl.a. købe smykker i Klarlund, drikke kaffe hos Starbucks eller gå amok i chokolade hos Peter Beier, alt sammen i bunden af Axel Towers. Hovedparten af resten af arealet i de fem tårne bliver fremtidigt domicil for advokatfirmaet Gorrissen Federspiel.\nForventet åbningsdato: foråret 2017\nOpholdstrappe på Islands Brygge\nNår solen bager, og asfalten koger, er et af de mest populære steder i København at søge hen Islands Brygge, hvor to havnebade, en kommende bystrand og en træmole langs en stor del af kajkanten er det oplagte sted til en svalende dukkert i havnen. Fra næste sommer får Bryggen endnu et trækplaster – ved siden af havnebadet etableres der en knap 60 meter lang og fem meter bred trætrappe. Nederste del af trappen placeres så tæt på vandet, at det oversvømmes af tidevandet.\nFoto: Albjerg & Buchardt Fold sammen\nDen 400 meter lange kajkant ud mod Nordhavn Bassin i Århusgadekvarteret har hidtil ikke været et sted, man har søgt mod for at hænge ud, selv om den med sin placering stik syd kalder på det. Det ændrer sig sandsynligvis, når Sandkaj Brygge står klar – en 400 meter lang og mellem fem og 12 meter bred promenade, nogle steder med opholdstrapper, andre steder med mulighed for at lægge til med kajakker eller små både. Hele molevitten er udstyret med plantebede, træer og såkaldte siddesten.\nFoto: By & Havn Fold sammen\nAdressen Frederiksholms Kanal, fra Stormgade til Christians Brygge, strækker sig langs en fin kanal omgivet af smukke historiske huse. Men pga. trafik og parkerede biler langs kanalen har det aldrig rigtigt været oplagt at gå tur eller opholde sig her. Det er det fra næste år, når 80 parkeringspladser nedlægges for at gøre plads til en fem meter bred promenade langs kanalen med københavnerbænke, kandelaberlamper, og henholdsvis granitbelægning og brosten.\nTaget i Club Danmark Hallen i Valby styrtede i julen 2010 sammen, og efter godt fem års ventetid gik renoveringen af hallen i gang. Når den nye hal – bestående af en kombination af renovering og nybyggeri – åbner i februar 2017, er det med 8.500 kvadratmeter areal til idrætsfaciliteter, herunder fitnessrum, minifodboldbaner, multirum og et sandområde til beachvolley. Derudover bevares den løbebane, der også var i den gamle hal, sådan at der er mulighed for selvorganiserede aktiviteter som crossfit eller parkour.\nForventet åbningsdato: marts 2017\nFoto: Christensen & Co Fold sammen\nTAP1 på Amager\nDa den forhenværende tappehal på Carlsberg i foråret måtte lade livet som spillested, gik folkene bag TAP1 på jagt og fandt bag Kløvermarken på Amager de gamle spritfabrikker, herunder en stor tidligere tappehal. I samarbejde med Øens Invest er bygningen nu ved at blive renoveret og opgraderet og åbner til sommer som event- og spillested. Navnet TAP1 bibeholdes, ligesom antallet af publikummer bliver nogenlunde det samme som på Carlsberg – mellem 2.000 og 5.000. Efter planen skal TAP1 på Amager lægge rå haller til alt fra koncerter til loppemarkeder.


- Vi har behov for robusthed, så vi kan håndtere flere intensivpladser, og denne plan er rettidig omhu, siger regionsrådsformand Mads Duedahl. Foto: Region Nordjylland\nRegion Nordjylland gør klar til at opskalere den intensive kapacitet fra 46 til 62 pladser for at kunne håndtere situationen, hvis corona-smitten fortsætter med at stige, og flere patienter får brug for indlæggelse og intensiv behandling.\nHelt konkret er der lagt en plan for, at hospitalerne kan eskalere fra de nuværende 46 til 62 intensivpladser. Før jul er kapaciteten på intensiv-området i Region Nordjylland allerede øget fra 35 til 46 pladser, og nu er der lagt en plan for, hvordan regionens hospitaler kan eskalere yderligere fra 46 til 62 intensivpladser.\n- Vi har høj belægning på vore intensivpladser, så derfor har vi også lagt en god plan for, hvordan vi kan opskalere yderligere. Vi følger nøje smittetallene og udviklingen i antal indlagte med corona, og på den baggrund kan vi foretage en trinvis øgning af antallet intensive sengepladser Det er vi lykkedes med hidtil, og det er jeg sikker på, at vi også vil kunne klare fremadrettet, siger Anne Bukh.


Grænser for den frie bevægelighed • POV\nIndland·EU | Læsetid 4 min.\nSara Høyrup\t 29.05.2019\nEP-VALG // ANALYSE – Nu, hvor stemmerne er talt op efter fire dages valg i hele Unionen, tegner der sig nye tider. Konservative og socialdemokrater bliver bidt i haserne af de liberale og de grønne. Omkring halvdelen af de stemmeberettigede europæere deltog i valghandlingen, mens mange andre blev forhindret i at stemme. EU’s interne migranter mangler rettigheder.\nBARCELONA – ”Vi er 45.000 rumænere i Storbarcelona,” fortæller den unge Daniela, hvis søskende og fætre også bor i den spanske storby. Tilbage i Rumænien sidder hendes mor alene efter at have opfostret en stor børneflok som enke uden familiens støtte. ”Ingen af os, der mødte frem over middag for at stemme, fik lov til det. Klokken 21 lukkede valgstedet. På det tidspunkt havde jeg ventet med menstruationssmerter i fire timer.” Og hvordan kan det nu være?\nRumænerne må ikke brevstemme, og på valgdagene er der ikke plads til dem alle sammen i valglokalerne med alt for få borde. Når klokken slår, og der skal lukkes ned sidst på dagen, står de fleste af dem stadig ude på gaden. Politiet bliver tilkaldt for at undgå optøjer, og kun i München fik man den brillante idé at lægge politikæden uden om de rettidigt fremmødte – og ikke mellem vælgerne og valgstedet.\nEuropa er ikke kommet på omdrejningshøjde med sin egen logik om, at borgerne må bosætte sig i Unionen, lige hvor de vil. Valgreglerne og valgpraksissen er ikke fulgt med tiden\nRumænerne udgør den største diaspora i den Europæiske Union. Vi lægger mest mærke til sigøjnerne østfra, som kommer vestpå for at tigge. Men langt de fleste rumænske statsborgere benytter sig af den frie bevægelighed for at finde arbejde.\nDe er i overvældende grad imod den siddende regering, som er et levn fra de kommunistiske tider. Derfor gør det en forskel i valgresultatet, om diasporaen får lov til at stemme eller ej. Og søndag skulle de tillige stemme om en amnestilov, som skulle lade korrupte politikere slippe billigt. I stedet stod de som den arbejdsomme Daniela uden for valglokalerne og uden for indflydelse.\nDe sociale medier koger.\nProdukter, kapital og arbejdskraft\nNæsten alle de belgiske udvandrere blev forhindret i at stemme, forlyder det. Og danske Janus Tobias Madsen har den erfaring, at det også i Storbritannien plejer at være et forhindringsløb at få lov at stemme. I Spanien kræver det indskrivning i meget god tid på listen over stemmeberettigede, og det har Daniela aldrig fået gjort, for det er ikke almindeligt kendt. Derfor skulle hun ikke stemme på et spansk valgsted, men sammen med sine landsmænd.\nDe grønne kan måske tilskrive den lille Greta fra Sverige deres succes: De økologistiske énsagspartier bliver vel nok set som det mest seriøse bud på en klima- og miljøpolitik, der kan sikre klodens fremtid\nSom europæer kan man på forhånd vælge at stemme på sit hjemlands kandidater til Europa-Parlamentet eller på kandidaterne i landet, hvor man bor. Man kan også stemme til kommunalvalgene i modtagerlandet. Men man mister retten til at stemme nationalt og regionalt og til folkeafstemningerne nogen af stederne, og på den vis mister fortropperne i det europæiske projekt vigtige rettigheder.\nEuropa er ikke kommet på omdrejningshøjde med sin egen logik om, at borgerne må bosætte sig i Unionen, lige hvor de vil. Valgreglerne og valgpraksissen er ikke fulgt med tiden.\nOg dét kan godt have noget at gøre med, hvordan retten til frie bevægelighed er formuleret: Den gælder produkter, kapital og arbejdskraft. Som var vi alle bare vores to hænder og ikke borgere med borgerrettigheder.\n”Borgen” kommer til Bruxelles\nDen danske tv-serie Borgen er fantastisk populær i Spanien. Nu når den som koncept også til Europas stålhjerte. Det, som spanierne er så pikerede over i serien, er de mange alliancer, der hele tiden indgås. Spanien har indtil for nyligt fungeret som et topartisystem, hvor konservative og socialdemokrater skiftedes om magten – meget som i USA og som i de europæiske institutioner.\nI EU har de konservative siddet på Kommissionen i 15 år, fordi de er den største gruppe. Sammen med den socialdemokratiske gruppe (kaldet ”socialistisk”) har de ledet institutionerne med en art storkoalition som den, også tyskerne tænderskærende har måttet leve med på nationalt niveau.\nAlliancernes tid er begyndt i de kolossale, umenneskelige bygninger, hvor den europæiske politik bliver fastlagt af de mennesker, som vi har sendt til Bruxelles med vores stemmer\nMen nu har billedet ændret sig. De to store partigrupperer gået voldsomt tilbage i Europa-Parlamentet, og de liberale og de grønne er blevet store spillere. De liberale er i nogle lande populismens argeste modstandere, hvad enten de disruptive bevægelser går ind for Brexit, catalansk løsrivelse eller bare gang i gaden som i Frankrig. De grønne kan måske tilskrive den lille Greta fra Sverige deres succes: De økologistiske énsagspartier bliver vel nok set som det mest seriøse bud på en klima- og miljøpolitik, der kan sikre klodens fremtid.\nHvad de grønne énsagspolitikere så vil stemme i alle mulige andre sammenhænge, er uklart. De grønne partier er derfor fordelt på to forskellige grupper: en centrum-venstre og en smækreaktionær gruppe. Også de små grupper vil der nu skulle rafles om, for det kræver en vis samlet størrelse at danne gruppe med sine trosfæller. Ros havner i en restgruppe med folk, de måske ikke kan døje ideologisk set.\nLiberale og socialdemokrater gør klar til attrække førertrøjen af den konservative EPP-gruppe. Tilsammen har de to ikke flertal alene, så der bliver brug for at skabe bred konsensus, måske fra sag til sag. Alliancernes tid er begyndt i de kolossale, umenneskelige bygninger, hvor den europæiske politik bliver fastlagt af de mennesker, som vi har sendt til Bruxelles med vores stemmer.\nFoto: Sara Høyrup.\nSara Høyrup er freelance Spanienskorrespondent med base i Barcelona. Hun er uddannet i spanske forhold og har boet i byen on/off siden 1996. Hun holder også foredrag i Danmark, arbejder som tolk og oversætter samt arrangerer studieture til Spanien. Vil du støtte Sara Høyrups arbejde og artikler fra Spanien, så giv gerne bidrag til hendes virke: reg. 8401, konto 5346731 http://SaraHoyrup.com http://magasineteuropa.dk/sara-hoeyrup/\n19.08.2020 |Indland· Viden\nFarvel, hr. Premierminister\n15.09.2016 |Featured· Europa· Indland


Vinter OL har fået de første vindere | Bagsiden | fyens.dk\nVinter OL har fået de første vindere\nPubliceret 12. februar 2010 kl. 06:00\nJapans Ayuko Ito gør her et hæderligt, men på forhånd mislykket forsøg på at skøjte sig ind i Nationskonkurrencen ved OL i Doping. Men træningsremme er ikke på listen over forbudte dopingmidle. Så, Japan: Om igen.\nTraditionen tro dækker Bagsiden OL i Doping, og i år kan også du vinde guld i en rigtig vintersport: Ministervitser\nSiden OL i Atlanta i 1996 har Bagsiden trofast hyldet de sportsfolk, de andre ikke vil lege med: Dopingatleterne.\nReglerne er meget simple. For at kvalificere sig til OL i Doping 2010 skal en atlet opfylde følgende tre krav:\n1. Atleten skal være udtaget til vinter-OL i Vancouver.\n2. Deltagelsen skal være afbrudt før, under eller efter OL.\n3. Årsagen skal være doping.\nPunkt 3 sikrede for eksempel Norge en flot placering ved OL i Doping i Beijing i 2008, da den norske hest Camiro blev testet positiv for at være påsmurt et stof på forbenene, der gør, at hesten ikke er så bange for at ramme bommen.\nHesten blev smidt ud af OL, og dermed fik dens rytter, Tony Andre Hansen, sin deltagelse afbrudt. Og årsagen var doping. Bingo. Norge fik dermed en flot, flot 7. plads i nationskonkurrencen, der blev vundet af Grækenland (16 atleter) i tæt opløb med Bulgarien (14) og Rusland (11).\nNetop Rusland vurderes af Bagsidedrengene til at have rigtig gode chancer for at vinde nationskonkurrencen ved OL i Doping i Vancouver. Russerne har nemlig, snedige som de er, udnyttet paragraf 2, som jo gør, at man allerede inden åbningsceremonien kan sikre sig et forspring.\nRusserne har satset på langrend, en disciplin med fornemme traditioner for doping.\nDe seneste måneder har russerne således fået kvalificeret fem atleter til OL i Doping. Se boksen med Nationskonkurrencen.\nSvært at overgå\nMed fem atleter har Rusland således lagt hårdt ud og ingen andre lande er - endnu - på listen. Tættest på har Østrig og Tyskland været, fordi deres to kandidater, speedskateren Claudia Pechstein og langrendsløberen Christian Hoffmann godt nok begge er blevet suspenderet for doping (og begge er tidligere OL-vindere), men ak, de har ikke klaret at kvalificere sig til OL i Vancouver, og opfylder dermed ikke det første krav for at kunne gøre sig gældende ved OL i Doping.\nTo ærgerlige fejl for lande med så stolte dopingtraditioner. Østrig og Tyskland er dermed ikke nået længere end til Snublerlisten, for de atleter, der lige akkurat ikke opfyldte kravene.\nSelv om Danmark ikke er et typisk vinter-OL-land, kan du også være lidt med. Vi opfordrer nemlig Bagsidens læsere til at hjælpe med at indsamle oplysninger om dopingatleter, da disse ikke altid bliver lige så kraftigt profileret i landenes OL-omtale som de udopede deltagere. Uretfærdigt, men sådan er det.\nMail dine oplysninger til Bagsiden@fyens.dk, så opdaterer vi løbende Nationskonkurrencen.\nVind et nyt familiespil\nUnder hele OL i Doping i Vancouver vil vi hver dag bringe en ny vits på toppen af Bagsiden. Vi har kaldt dem ministervitser. De er af typen "Hvad hedder den kinesiske turistminister? Svar: Cam Ping".\nBagsidedrengene har selv fundet de første ministervitser, som hylder vinter-OL. Men vi vil gerne se dine ministervitser. De, der får en vits placeret på toppen af Bagsiden, modtager et eksemplar af det nye brætspil Pixo. Det er udviklet af det fynske spilfirma GameInVentors, og kan spilles af hele familien. Eftersom der er tale om en gratis sponsorpræmie mod skamløs anprisning kan vi ikke komme uden om, at der er tale om et af øjeblikkets bedste familiebrætspil på verdensplan.\nOL i Doping 2010 - Nationskonkurrencen\nSprogdoktoren: Busser med talefejl\nGammelheder: Det skete i dag for 41 år siden ...\n09:28 Løvsommerfugleromance i løvfaldstiden\n08:00 Gammelheder: Det skete i dag for 41 år siden ...\n07:00 Sprogdoktoren: Busser med talefejl


Endnu en islænding til AGF | TV2 ØSTJYLLAND\nEndnu en islænding til AGF\n16-årig islænding skriver kontrakt med AGF\n30. jan 2012, kl. 21:58 Bemærk: Artiklen er mere end 30 dage gammel\nAGF har fået papir på endnu en lovende spiller fra Island.\nU19-landsholdsspiller Orri Sigurdur Ómarsson skifter på en aftale, der løber frem til 2015.\n16-årige Orri Sigurdur Ómarsson kommer fra den islandske klub Handknattleiksfélag Kópavogs - i daglig tale blot HK - hvor han i den forgangne sæson har spillet i midterforsvaret på seniorholdet.\nOgså i landsholdsregi er han rykket en årgang op og har fået fuld spilletid i Islands to seneste U19-landskampe, der begge er endt uafgjort.\nSportschef Brian Steen Nielsen udtrykker stor tilfredshed med tilknytningen af det islandske forsvarstalent.\n- Jeg har en fantastisk god fornemmelse med Orri, der allerede på nuværende tidspunkt har prøvet meget og i forskellige sammenhænge vist, at han besidder et spændende potentiale. Han har været iøjnefaldende både på HK's seniorhold og Islands U19-landshold, og jeg glæder mig over, at vi nu får gavn af hans åbenlyse kvaliteter.\n- Han har de spillemæssige og fysiske forudsætninger til at blive en rigtig dygtig forsvarsspiller, og så besidder han også en enorm god udstråling. Da han var nede og se på vores setup før jul, behøvede han kun ganske kort tid til at sige, at AGF var det helt rigtige valg for ham, og man mærker hurtigt, at han ved, hvad han vil. Han har en passion og vilje, som brænder igennem, siger Brian Steen Nielsen om nytilgangen.\nAGF den rette platform\nOrri Sigurdur Ómarsson, der har spillet fodbold i HK, siden han var fire år, ser AGF som den rette platform til at indfri sine fodboldambitioner og -drømme.\n- AGF er det helt rigtige skridt for mig. Klubbens elitemiljø tiltaler mig, og jeg får mulighed for at spille på et højere niveau, end jeg er vant til. Det skulle gerne gøre mig til en bedre fodboldspiller. Samtidig er jeg også sikker på, at jeg hurtigt vil falde til - og her er det naturligvis en fordel, at der i forvejen er flere islændinge i klubben. De har kun snakket godt om AGF, og det har også spillet ind, da jeg skulle træffe min beslutning, siger Orri Sigurdur Ómarsson.\nSelvom han i foråret stadig vil have alderen til U17-fodbold, er tanken, at han skal spille på AGF's U19 Liga-hold.\nHan bliver den femte islandske kontraktspiller i AGF. I forvejen råder klubben over Superliga-angriberen Aron Jóhannsson, U19-kantspilleren Arnar Adalgeirsson, U19-midtbanespilleren Oliver Sigurjónsson samt U17-angriberen Thórdur Jón Jóhannesson.


Sovende fødder (Tarsaltunnelsyndrom)_sygdomme_Symptoms\nsovende fødder Tarsaltunnelsyndrom sovende fødder afklemt nerve karpaltunnelsyndrom diskusprolaps EMG elektromyografi operation smertestillende medcin fodsmerter fødder bevægelseshæmmende\nSovende fødder er en tilstand, hvor hele eller en gren af nerven til mellem- og forfod i fodsålen er afklemt. Denne lidelse er ret sjælden i modsætning til den tilsvarende tilstand i hånden (karpaltunnelsyndrom). Tarsaltunnelsyndrom kan svinde af sig selv. Hvis det ikke gør det, skal man opereres.\nNerven ligger i en såkaldt nerveskede, som er en meget tynd beskyttende hinde rundt om nerven. Nerveskeden ligner et par bukser, hvor nerven kommer ned som ved livremmen. Nerven deler sig så i to dele, som får hver sin nerveskede ligesom benene i et par bukser. Hos nogle er det ligesom 'livremmen' der klemmer om nerven, som så ikke kan lede strøm, Derved får man den sovende fornemmelse i mellem- og forfod. Er det et af 'buksebenene', der klemmer om nerven, vil enten den indre- eller ydre del af fodsålen sove. Hælen er ALDRIG påvirket. I såfald er det ikke tarsaltunnelsyndrom men måske diskusprolaps .\nHvordan føles tarsaltunnelsyndrom?\nFodsålen føles sovende med en prikkende fornemmelse. De fleste kender den sovende fornemmelse i benet, når det ene ben har ligget over det andet, og man rejser sig op. I det sidstnævnte tilfælde går det jo hurtigt over, men ved tarsaltunnelsyndrom går det ikke væk af sig selv. Tarsaltunnelsyndromet kan være en smertefuld tilstand.\nDiagnosen er svær at stille for mange læger. Derfor er det en god ide at tegne på fodsålen, hvor man føler den sover, og så tage et billede af dette. Billedet vil hjælpe lægen til bedre at kunne stille diagnosen.\nLægen ser på hvor på foden den sover, og hvor den ikke sover. Billedet af ens fod er som nævnt meget nyttigt. Man kan endvidere foretage en undersøgelse, hvor man måler, om nerven leder strøm som normalt eller ej. Denne undersøgelse kaldes forkortet EMG, hvilket står for ElektroMyoGrafi. Det er elektronisk tegning af musklers elektriske stimulation via nerverne. Det foregår ved, at man stikker små nåle, der kan registrere strøm, ind i musklerne. På den måde kan man registrere den enkelte nerves funktion.\nForværrer ofte tilstanden, hvorfor ved man ikke.\nMan kan forsøge at vente og se hvordan det udvikler sig uden behandling, da nogle bliver raske af sig selv. Har man smerter på grund af tarsaltunnelsyndrom og derfor svært ved at passe sit job, kan lægerne ved en operation frilægge nerven. Det foregår ved at lave en slidse i nerveskeden, ligesom når man slidser et par bukser. Derved kommer der atter blod i normalt omfang til nerven, og så er man rask.\nPrognosen er i reglen god på lidt længere sigt uanset behandling.\nHvis man har smerter, kan man forsøge med smertestillende håndkøbsmedicin medicin såsom lægemidlerne Kodimagnyl, Panodil eller Ibumetin. Hvis disse lægemidler ikke virker, bør man tale med sin læge om behandling med de lette psykofarmaka. Psykofarmaka er lægemidler til behandling af psykiske sygdomme. Disse lægemidler kan nogle gange også have en ganske god effekt mod smerter.\nØmme fødder overskygger alt\nForrige: Sondeernæring til ældre (sondemad)


##### Dating 7 år stadig ikke gift – Find en kæreste! 7 tips fra jer til jer - Dating.dk.\nJeg var seks år, da vi flyttede til dating profil overskrifter eksempler meget betonmørkt Nørrebro, men det var stadig et trygt sted.\nDet har gjort det dating 7 år stadig ikke gift at mødes i hverdagene - man tager ikke lige. Hvordan forestiller du dig den perfekte daring med en pige? Neil, der datibg gode venner med Ben, og som hun har boet sammen med i dating 7 år stadig ikke gift år. Vil hun stadig ikke problemer matchmaking halo mcc se dig igen, kan du trøste dig selv med, at hun virkelig bare ikke. Og så er det klart, at man ikke synes, man behøver at behandle dem specielt ordentligt.\nHvis en affære fortsætter i rigtig lang tid – nogle gange kan det stå på i 20 år eller mere. Oscarvinderen Manchester by the Sea er ikke en af de film, der får datinf til at boble i kroppen. Vi har over 12 års erfaring med DanDomain Webshop, og betragter os selv som de bedste i branchen. Det behøver ikke betyde at du skal gå på dates, men du skal ud og hygge dig med dine etadig.\nDropper dig efter 1-5 dates? ⚡ Har en Du får en optagelse af foredraget dagen efter, som du kan se i 7 dage efter.\nBreivik erklærede, at han ikke vil anke dommen, og han ville heller ikke. For mange kvinder bedste dating sites colorado år af deres liv på at håbe på, at en mand bliver klar til børn.\nKonklusion og perspektivering. gift og have en kone, ellers kunne han ikke drive et landbrug. Denne hjemmeside bruger cookies til statistik og adgang til deling på de sociale medier med AddThis.\nDerudover er der stadig dating siderne. Anna siger ja, selvom hun stadig er bekymret dating 7 år stadig ikke gift slutningen på hendes og Bens forhold.\nFik klar besked fra sin datter. 7. I de år min (ex)mand og jeg har været gift, så har hans 2 sæt forældre været de Som nyligt single og stadig lidt ny her på sitet så prøver jeg at søge lidt råd fra. Vi tilbyder printerblæk og blækpatroner af høj kvalitet. Dine dates og evt. sex med nye mænd vil enten få dig tilbage i favnen på din mand, eller give dig det klarsyn du behøver, at din mand ikke.\nDu vil altså være bundet af aftalen i maksimalt 6-7 måneder afhængig af. Begge i job, Ingen økonomiske problemer, 2 skønne sønner på 7 og 9. Bumble i Danmark: 7 tips & ting du skal vide. Jeg har. Jeg har selv været gift og har et barn i Indien!\nFørerløse busser i Aalborg skal have chauffør med: Stadig fremtidens. Hun har været gift og skilt to gange. Der er ikke noget, jeg er ked af. De sidste 20-30 år er vi holdt op med at leve.\nOg 2018 har på få måneder vist sig at være et hårdt år for kærligheden i kendisland. Fra sit tidligere ægteskab har hun sønnerne Hugo-Sander på 7 år og Ferdinand på 5 år. Dating og frieri verdens berømte dating sites, dating 7 år stadig ikke er gift. Jeg er gift og har været det i 14 år og har tre dejlige børn. Swipe i områderne omkring indholdet eller brug pilene for at fortsætte.\ndating 7 år stadig ikke gift7\nHvert år er der mere end 7 milliarder swipes på Tinder i Danmark. Jeg har indtryk af, at man for nogle år siden ikke italesatte det som en date, når man skulle i. Så var jeg fruen tro i 10 år til 2014, hvor jeg ryger ud i en hed affære med en. Kulturværftet. Gør et kup og få din bogreol fyldt op når Helsingør.\nHvis man eksempelvis kun ønsker at søge en partner, der er 50 år eller derover? Eller at date de GIFTE? Det viser sig ofte, at hvis en gift elsker ikke forlader sin ægtefælle inden for de første tre. Der er ikke samme rummelighed og den kolde skulder står klar til afvisningen for enden af daten.\nMin mor. Åhhh. 8. 8) Sradig tænder du ikke. Colette (1873-1954) var ikke kun en talentfuld dating 7 år stadig ikke gift, skuespiller og Det ene udelukke heldigvis ikke det andet.\nSe alle titler på tagget som Dating, parforhold, samliv og ægteskab: råd og vejledning. Dine børn er 10 og 12 år nu og har meget brug for en far, så det er på høje tid, du kommer. Måske skældud ikke er det bedste udgangspunkt for en og jeg fik i den tsadig sagt, at jeg nu stadig troede på kærligheden.


Årsregnskabet for 2018 er godkendt - Randers Netavis\nRanders Byråd har på mødet den 29. april 2019 godkendt årsregnskabet for 2018. Samlet set er der tale om et tilfredsstillende resultat set i lyset af, at flere af kommunens serviceområder kæmper med ubalance i økonomien.\nRanders Kommune har i 2018 brugt knap fire milliarder kroner på service til borgerne, 1,9 milliarder kroner på overførselsindkomster og godt 165 millioner på anlæg. Det fremgår af årsregnskabet, som Randers Byråd har godkendt på mødet den 29. april 2019.\nSamlet set er regnskabet tilfredsstillende og årets resultat viser et overskud på det skattefinansierede område på 64,5 millioner kroner.\nFlere af Randers Kommunes serviceområder har dog i 2018 været under et betydeligt udgiftspres, ligesom det også var tilfældet i 2017. Det drejer sig om skoleområdet, specialundervisningsområdet, familieområdet, socialområdet og omsorgsområdet. På alle disse områder er der sat gang i initiativer for at få økonomien i balance. Særligt på skoleområdet har det haft en positiv effekt, og samlet set ligger kommunens likviditet på det forventede niveau ved indgangen til 2019.\nVil du vide mere om, hvad dine skattekronerne går til, kan du dykke ned i tallene i denne korte udgave af årsregnskabet.\nRanders i tal 2018\nDebat • 28.10.16\nDebat • 08.07.18\nOverlæge i Randers: Fattige forældre har federe børn\nDebat • 26.08.19\nØstjyllands Politi tager afstand fra patruljebilers…


Sund frugttærte - Opskrift på en sund og lækker kage - Mummum.dk\nForside / Opskrifter / Sund frugttærte\nSund frugttærte med creme og bær\nNem og hurtig opskrift på en sund frugttærte med chokolade, creme og bær. En super lækker, nem og sund kage, som kan nydes som en sund dessert.\n400 g. butterbeans på dåse\nDræn butter beans og skyl dem grundigt. Du skal bruge 240 g. drænet vægt (det er det, som er i de fleste dåser). Dræn dem godt hæld dem over i en skål.\nTilsæt dadler, æg (hvis dine æg er store, så brug kun 3), mandelessens, bagepulver og 0,25 tsk. salt (ca. 1 knivspids). Blend det hele sammen med en stavblender. Du kan også bruge en foodprocessor.\nHæld kagen over i en smurt springform eller tærtefad (Ø20 cm).\nBag bunden på midterste rille i cirka 25-30 min. (hold øje med den, ikke alle ovne er ens).\nHak chokolade groft. Put det på kagen, imens den stadig er varm og lad det smelte. Når det er smeltet, så smører du det udover bunden med en kniv eller ske.\nI en skål hældes piskefløde, skyr, akaciehonning (kan erstattes af agavesirup, ahornsirup, lidt sødemiddel) og vaniljepulver (kan udelades eller erstattes af 1 tsk. vaniljesukker).\nPisk det sammen med en elpisker, indtil du får en fast creme. Smag den til. Måske du vil have lidt mere sødme i. Det er en smagssag.\nFordel den udover kagen.\nSkyl dine bær. Fordel dem på kagen. Server med det samme eller sæt på køl indtil servering.\nOpskrift på sund frugttærte med mazarinbund\nEn virkelig lækker og nem opskrift på en sund frugttærte med chokolade, creme og bær. Vi har pyntet med jordbær, hindbær og blåbær, men du kan vælge præcis de bær eller frugter du har lyst til.\nSelve opskriften er virkelig simpel og nem at gå til. Den består af få ingredienser og kræver ingen specielle ingredienser, som ikke kan købes i et normalt supermarked. Måske du faktisk bliver lidt overrasket over noget af det, som skal bruges i bunden ;).\nLÆS OGSÅ: Sund hindbær-is på 2 ingredienser\nKan jeg erstatte butter beans med noget?\nNu hvor du sikkert har læst, at der skal bruges kikærter i bunden, så spørger du måske om de kan erstattes med noget. Vi har hørt fra nogle, at de har haft fine resultater med blandt andet kikærter. Og hvis det er fordi du ikke normalt bryder dig om kikærter, så ikke vær nervøs – det gør vi heller ikke! Og vi lover, at man ikke kan smage dem i kagen.\nKan jeg erstatte skyr med noget?\nDu kan sagtens erstatte skyr med eksempelvis naturel flødeost, mascarpone eller creme fraiche. At man tilsætter et syrnet produkt til fløden gør, at man får en creme, som bliver lidt mere fast.\n70% mørk chokoladeVaniljepulverBagepulverTørvarerButterbeans på dåseMandelessensAkaciehonningKonservesBærPiskeflødeNeutral skyrKølevarerÆgDadlerFrugtDanskGlutenfriVegetariskForårSommer


Købere kan vælge og vrage i køb af bolig – Ekstra Bladet\nStøtter Støjberg: - Det ER gået over gevind\nUroen hersker: Spillerne er tosset på ledelsen\nlige nu 85-årig 'Pyrus'-stjerne gør comeback 52 minutter siden Trump smider valgbombe 44 minutter siden Støtter Støjberg: - Det ER gået over gevind 17 minutter siden Rørende tale til afdød datter 10 minutter siden Spytklat sender PSG-argentiner ud i fire kampe lige nu 85-årig 'Pyrus'-stjerne gør comeback\nTorsdag d. 12. maj. 2011 - kl. 11:47 0\nBoligtal er godt nyt for køberne men dårligt for sælgerne. April ligger rekordhøj for boliger til salg\nDet er syv år siden, at købere af boliger har haft så meget at vælge imellem. Det er godt nyt for de boligsøgende - men trist for sælgerne.\nDet siger cheføkonom Ulrikke Ekelund, BRFkredit i forbindelse med, at Realkreditrådet er kommet med nye tal for antallet af boliger til salg på internettet.\n- Den gode nyhed til sælgerne er dog, at renten stadig er relativ lav lidt tid endnu, hvilket fortsat bør give køberne gode muligheder for at investere i en bolig, siger hun.\nI april var der over 67.000 boliger til salg på nettet. Det er det højeste tal siden 2004.\n- Selvom sælgerne i disse tider er udfordret på at komme af med deres bolig, afspejles det ikke i så høj grad i udbudspriserne. På årsbasis er de dog faldet knap to procent for parcelhuse og otte for lejligheder, siger Ulrikke Ekelund.\nHun mener, at det er et tegn på, at sælgerne forsøger at nærme sig den pris, som de reelt kan få for deres bolig. Mentalt er sælgerne dog indstillet på, at det ikke er let at slippe af med en bolig.\n- Derfor er tålmodigheden lidt større, og der er en vis tilbageholdenhed med at nedsætte priserne yderligere, fastslår cheføkonomen.\nHos BRFkredit regner man med, at det store udbud af boliger ser ud til at fortsætte godt ind i 2011.\n- Det betyder, at man som sælger til dels skal skille sig ud for at komme af med sin bolig. Et godt udgangspunkt er at sætte prisen realistisk fra starten, så man til at begynde med kan tiltrække mulige købere, siger Ulrikke Ekelund.\nSamlet er forventningen, at priserne på landsplan vil stige med op til to procent på parcel- og rækkehuse og ejerlejligheder, mens priserne på fritidshuse til gengæld vil falde med op til to procent.


En snak med Rasmus Stavnsborg - Danmarks (måske) største Iron Maiden-samler - Planet Pulp\nEn snak med Rasmus Stavnsborg – Danmarks (måske) største Iron Maiden-samler\nDet var kommet Planet Pulp for øre, at Rasmus Stavnsborg skulle være i besiddelse af en hel kælder fyldt med Iron Maiden-memorabilia, så det måtte vi naturligvis undersøge.\nNu sad vi så i hr. Stavnsborgs kælder et stykke uden for København og drak hans dåseøl. Vi var ikke blevet skuffet – kælderen var fyldt til randen med Maiden-relikvier, og det i en sådan grad, at ethvert klunkehjem ville være blevet gjort til skamme.\nRasmus Stavnsborg har ganske enkelt dekoreret stort set hver eneste kvadratmeter vægplads med samlerobjekter, og endda i så stort et omfang, at der næppe findes en lignende samling herhjemme. Her er, hvad der kom ud af vores snak med samleren…\nHvornår begyndte interessen for Iron Maiden?\n“Jeg begyndte at høre Maiden som otteårig. I starten var det jo nok mest deres pladecovers, der trak, men musikken betød helt sikkert også noget. Det var så som tiårig, at jeg begyndte som egentlig samler. Det startede med plader, singler og så videre, men sådan er det ikke længere. Alle Maiden-samlere har et eller andet speciale. De fleste forsøger at opspore sjældne pladeudgivelser, andre dyrker Maiden-tøj, men for mig har det altid været Eddie.”\nEddie som omdrejningspunkt\nHelt frem til i dag har det været Eddie, der har været omdrejningspunktet for samlingen i kælderen. Til de uindviede kan det nævnes, at Eddie er Maidens logo-figur eller maskot. Han er den dødning, der har været med på de fleste af deres pladecovers, og den figur der gør, at man som regel kan genkende et Maiden-album på lang afstand. Figuren blev oprindeligt tegnet af Derek Riggs, og det var naturligvis også en meget stor skuffelse for Rasmus, da Maiden skilte sig af med deres ellers trofaste tegner.\n“Jeg er helt pjattet med Riggs’ stil og de gamle pladers udtryk. De er superenkle, men samtidig kan man blive ved med at finde detaljer på dem.”\nPassionen for Riggs’ arbejde er ret åbenlys, når man ser sig omkring i kælderen. I gæsteværelset hænger der nogle originale konceptskitser til albummet Somewhere in Time fra 1986, og stort set lige meget hvor man kigger hen, får man øje på et eller andet Riggs har tegnet.\nMen hvad er det så du egentligt godt kan lide at samle – hvad går du efter?\n“Jeg kan godt li’ at gå efter ting, jeg kan displaye i kælderen. Det behøver sgu’ ikke være dyrt eller noget stort. Det skal bare være noget med Maiden på, og så noget, jeg kan få klemt ind et sted. Jeg kan godt li’ den idé, at uanset hvor man kigger hen, så får man øje på noget nyt. Jeg har selvfølgelig alle pladerne og så videre, men det er ikke det, der rykker. Jeg samler for eksempel slet ikke på bandmedlemmernes soloprojekter – det interesserer mig ikke, selv om jeg da har et par af deres albums.”\nMaiden-koncert nr. 100\nMusiksamlingen. Bemærk venligst, at det udelukkende drejer sig om Maiden-plader.\nDet betyder, at kælderen er fyldt til randen med alt mellem himmel og jord. Der står øl med Maidens logo, der hænger tøj, billeder, plader, kopper, figurer – you name it. De mere bizarre ting er et sæt tyske Maiden-røgelsespinde, der absolut ikke lugter særligt Heavy Metal, og et ægte diplom, der meddeler, at Rasmus er den lykkelige ejer af et træ i den officielle “Iron Maiden Future Forest”. Et projekt Maiden begyndte for at kompensere for det store papirforbrug, der er i forbindelse med deres pladeproduktion og arbejde som musikere!\nHar det så ændret sig at være Maiden-fan?\n“Det er stort set det samme i dag som dengang – den store forskel er Nettet. Online-fællesskabet har virkelig gjort meget for fankulturen omkring gruppen. Nettet har naturligvis også været med til at presse priserne på ting i vejret. Før var plademesserne det helt store sted, når man skulle finde sjældenheder, men i dag sker den slags stort set kun over eBay. Vi tager også så vidt muligt altid af sted til koncerter i flok, arrangerer meet-ups og holder after parties med hinanden. Informationerne om sådan noget udveksler vi over nettet, og det er rigtig fedt.”\nHvornår hørte du så gruppen første gang live?\n“Det var i 1988 under Seventh Tour of a Seventh Tour og i 2008 regner jeg med at runde min Maiden-koncert nummer 100(!)”.\nNår hr. Stavnsborg fortæller, at han snart har set bandet 100 gange, betyder det også, at han har oplevet gruppen på stort set alle verdens kontinenter. Han har flere gange fulgte dem rundt i længere tid, og været til flere koncerter i rap. Den slags skaber en særlig stemning omkring gruppen, og man begynder at opdage helt nye sider af bandet.\nRasmus fortæller videre:\n“Det fedeste sted at se Maiden er i Paris. Det er på en eller anden måde blevet stedet for internationale fans, så når gruppen spiller i den franske hovedstad, så kommer der folk fra hele verden. Det skaber en helt speciel stemning.”\nEr du aldrig gået skuffet ud fra en koncert?\nRasmus med en supersjælden udgave livealbummet Maiden Japan. Pladen kom aldrig på markedet med dette cover, da man på forsiden så Eddie med Paul Di’Annos hoved i hånden. Da det netop var på dette tidspunkt at Di’Anno blev fyret som forsanger mente bandet, at dette kunne opfattes som en provokation. Derfor kom albummet aldrig i butikkerne med dette cover, men nogle få eksemplarer nåede at blive trykt.\n“Jo, masser af gange, men jeg tror min dårligste oplevelse var i 1996. Til gengæld havde jeg min absolut største oplevelse den 9. september 1999, der var en af de store genforeningskoncerter, hvor gruppen blev samlet med den gamle line-up. Bruce var kommet tilbage, og det var helt tydeligt, at de bare havde så meget energi på scenen. Samtidig var det lige på det tidspunkt, at de udsendte computerspillet Ed Hunter, så hele koncerten begyndte med en digital intro fra spillet. Den oplevelse var så vild, at jeg stadig i dag får gåsehud, når jeg hører bootleggen fra koncerten. Det var sgu’ det tætteste jeg har været på at græde til en Maiden-koncert, da bandet begyndte at spille!”\nHvordan havde du det da Bruce Dickinson skred fra gruppen?\n“Bruce har altid bare været et medlem i gruppen for mig. Han var ikke med fra starten, og faktisk synes jeg rigtig godt om Blaze Bayley.”\nDin samling af Maiden-relikvier er jo efterhånden gigantisk og den er begyndt at få opmærksomhed på nettet – er det noget du mærker?\n“Det begyndte lige så stille at gribe om sig. Folk har langsomt fået øjnene op for mine ting, og det er jo vildt fedt. Jeg blev for eksempel genkendt til en koncert i Italien, og folk ville fotograferes sammen med mig. Det var ret vildt, men også ret sjovt.”\nMed let beskeden stemme, fortæller Rasmus videre:\n“Jeg er blevet udnævnt til Super Fan – det er en officiel betegnelse, Maiden har fundet på. Vi er ca. 40 Super Fans i verden. At være Super Fan betyder, at man kommer gratis ind til alle koncerter, og det er jo fedt. Vi er i øvrigt to i Danmark, der har den titel. Jeg fik mit bevis overrakt af bandet selv. Det var lige inden en koncert, men den aften var det bestemt ikke musikken der var det største!”\nMere fra kælderen.\nDette sætter også Rasmus’ fanstatus i relief. Først på dette tidspunkt går det op for os, at manden vi taler med rent faktisk befinder sig i en samlerkategori, der skal måles globalt. Det er klart, at man ikke bare bliver udnævnt til Super Fan. Det kræver, at man bliver “opdaget” af bandet og folkene omkring bandet.\nDet bliver man kun, hvis man bliver set ofte, og eksempelvis har Rasmus fløjet med alle de officielle Bruce Air-flyvninger, der har været tilgængelige. Han har kun misset én flyvning, og det var da turen gik til Island. I øvrigt kan det meddeles, at det er i Sverige, man finder den mest dedikerede fangruppe. En lille gruppe, der stort set vil gøre alt for bandet og lige frem har måttet se døden i øjnene for Maiden!\nHar du så mødt gruppen mange gange?\n“Jeg har mødt dem backstage masser af gange. Jeg er efterhånden ret dygtig til at komme ind bagved, selv om jeg slet ikke har noget at gøre bag kulisserne.”\nHer er det måske Rasmus’ erfaringer fra hans professionelle virke i forsvaret, der hjælper ham. Han har i hvert fald mønstret autoritet nok til stort set at komme backstage efter de seneste mange koncerter.\nHvordan er du så som fan?\n“Jeg er ret stille og rolig. Det er sådan bandet foretrækker det, og efterhånden har jeg også fået så mange autografer, at jeg ikke behøver stå forrest i køen. Jeg prøver også altid at opføre mig helt almindeligt. Det er ikke til at holde ud, når man ser folk stå og slikke Steve Harris i røven bare for at få lidt opmærksomhed. Jeg har dog været med til én “stalker-ting” i London, hvor vi snusede rundt om Bruces hus og snuppede hans avis. Det var jeg ikke stolt af, og jeg har ikke gjort sådan noget siden.”\nEngang kunne Metallica- og Maiden-fans ikke fordrage hinanden. Er det sådan endnu?\n“Ja lidt, selvom jeg nu hører begge dele. Den gamle kamp lever stadig, sært nok. Den nye fjende er for resten ikke Metallica længere, men Sharon Osbourne, efter hun svinede Maiden til og fik folk til at smide æg efter dem under en koncert. Det bliver hun husket for!”\nHar du egentlig den berømte Soundhouse Tapes-udgivelse fra 1979?\n“Ja, det har jeg. Jeg har endda noget endnu mere sjældent. Der blev nemlig trykt 100 covers for meget dengang, som aldrig kom ud i handlen. Ét af de covers har jeg i samlingen!”\nMaiden fylder jo tydeligvis meget i dit liv, hører du dem hver dag?\n“Jeg får måske ikke hørt Iron Maiden hver dag, men det er tæt på. På den anden side beskæftiger jeg mig helt sikkert med Maiden hver eneste dag.”\nEn del af det skyldes at Rasmus kom med i redaktionen på den danske hjemmeside Maiden Denmark, som vel nok er den største danske hjemmeside om bandet i dag. Den blev stiftet tilbage i 1999, og Rasmus har været ombord siden 2003.\nRasmus Stavnsborg til højre og Planet Pulps Rasmus Byg til venstre.\nDet var Maiden Denmark der arrangerede den fan convention, vi omtalte på Planet Pulp i sidste måned, og Rasmus kan meddele, at de som arrangører var meget tilfredse. Der var nogle tekniske vanskeligheder, men stemningen var fed og efterfølgende var de i samlet flok taget på baren og spillestedet The Rock, hvor den så stod på druk til den lyse morgen.\n“Vi prøvede rent faktisk at få Blaze Bailey til at komme og spille i forbindelse med connen, men det kunne ikke lade sig gøre. Blaze ville gerne komme, men der var ingen spillesteder, som gad tage ham. Tragisk, for det kunne ellers have været rigtig fedt”\nHvad er så de store ting i din samling? Hvad vil du helst vise frem?\nDen betragtelige T-shirt-samling og andet godt.\n“Den absolutte stjerne i min samling er det originale Derek Riggs-maleri, der hænger ved nedgangen til kælderen. Det er den udgave af coveret til Fear of the Dark, som blev kasseret, og billedet er aldrig blevet malet færdig, fordi det blev nedstemt, før det var afsluttet. Det er helt sikkert den fedeste ting, jeg har. Min unika Maiden-pinballmaskine fra Belgien står også i høj kurs. Jeg har også hovedet fra det monster, der optrådte som en del af bandets sceneshow under Fear of the Dark-turnéen. Det er også noget specielt.”\nI det hele taget må man sige, at Rasmus har gjort det godt, for ikke alene er han en af de 40 Super Fans i verden, han har også bidraget til den store bog om Derek Riggs’ kunst, Run for Cover. The Art of Derek Riggs, der udkom i 2006. Dertil kommer, at han endda også optræder på et gruppefoto i en af Maidens nyere singler. På den led må man konkludere, at Rasmus har formået at få sit navn knyttet til bandet, og gjort det i en sådan grad, at det nok overgår, hvad de fleste normale fans drømmer om at kunne opnå.\nHører du andet end Maiden?\n“Ja, masser. Jeg elsker melodisk metal i stil med Judas Priest, White Snake, Saxon, Kiss og så videre. Growl er ikke noget for mig, selv om et nyere band som In Flames er meget fede. Det skal være melodisk, men så holder det også. Jeg er også helt vild med sceneshows. Jeg elsker alt det der lir, og synes bands burde gøre meget mere ud af den slags.”\nHer fulgte en kort snak om GWARS seneste koncert i København, som Rasmus var meget begejstret for.\nHar du så nogle Maiden favoritter?\n“Helt klart. Mit yndlingsalbum er Piece of Mind og hvis jeg skulle vælge nogle enkelte numre, må det være “The Trooper” og selve sangen “Iron Maiden”. Den sidstnævnte især fordi den er så fantastisk at høre live, og fordi den er knyttet så tæt til Eddie.”\nCigaretpapir og drømmen om en kælder\nHvad er egentlig det seneste du har købt hjem?\n“Lige inden I kom, betalte jeg for en pakke Iron Maiden cigaretpapir, som manglede i samlingen.”\nDet officielle Eddfest-skilt fra Indien. Rasmus betalte nogle lokale for at pille skiltet ned efter festivallen.\nDrømmen om en kælder dedikeret til Maiden har altid fulgt Rasmus, og nu hvor han rent faktisk har opnået det, er spørgsmålet, hvad det næste skal være. Til det har han ikke noget klart svar, men en anden gammel drøm er at åbne en rigtig bar i stil med Hard Rock Café, præcis som den berømte Eddies Bar i Lagos.\nEn anden mulighed er at gå sammen med nogle andre fans og lave et decideret museum – lidt i stil med Elvis-museet. Et helt tredje projekt er at få udgivet et katalog med alt det fangear og merchandise, der er blevet produceret gennem tiden. Sådan et findes ikke, men Rasmus er alligevel lidt tøvende, for da man lavede noget lignende for Maidens pladeudgivelser, eksploderede priserne på samlermarkedet. Folk begyndte ganske enkelt at bruge kataloget som indkøbsliste, og det vil jo i sidste ende gå ud over Rasmus’ egen samleraktivitet, hvis det skulle ske for fangearet. Hvem ved hvad der sker, når soldaterkarrieren bliver lagt på hylden.\nOg så lige endnu et billede. Bemærk fodbolden – den fik Rasmus i fødselsdagsgave af Maiden.\nHer sagde vi farvel, og vendte snuden ind mod København. Besøget hos Rasmus Stavnsborg havde været noget helt særligt, det var vi enige om bagefter. For det første fortalte han om sin gigantiske samling med en sjælden åbenhjertighed og en samlerglæde, der varmede om hjertet. Nørder kommer i alle former og størrelser, og én ting der er sikkert er, at man kun kan holde af folk, der så helhjertet dedikerer deres energi.\nHvem skulle tro, at man kan finde noget som Rasmus’ kælder i Danmark! Det er svært at sige hvorfor, men på en eller anden måde er det rart at vide. Vi håber, at vi får lejlighed til at komme tilbage på et tidspunkt. Der er masser af historier, som mangler at blive fortalt, og har du fået blod på samlertanden, må du hellere se at komme i gang, hvis du vil give hr. Stavnsborg konkurrence!\nUdgivet i nr. 20 | 13/06/2007


Google: Vores kvantecomputer virker | Version2\nGoogle: Vores kvantecomputer virker\nForskere ved Googles AI Lab meddeler, at deres kontroversielle kvantemaskine har lammetævet en konventionel computer i en række tests.\nFredag, 11. december 2015 - 10:31 3\nGoogle mener nu at have bevis for, at den kontroversielle maskine, de indkøbte i 2013, virkelig kan benytte kvantefysik til at beregne den form for matematik, der er afgørende for kunstig intelligens, og dermed er langt hurtigere til opgaven end en almindelig computer. Det skriver Technology Review.\nRegeringer og virksomheder som Microsoft, IBM og Google forsøger alle at udvikle kvantecomputere, da regnekraften i disse maskiner er så stor, at det vil kunne bane vejen for markante teknologiske fremskridt inden for materialevidenskab, kunstig intelligens og rumforskning.\n»Det er en virkelig skelsættende teknologi, der kan ændre, hvordan vi gør alting,« udtaler Rupak Biswas, direktør for udforskningsteknologi hos Nasa, ifølge udgivelsen.\nMed Nasa som kulisse\nGoogle fremlagde deres bevis ved en pressebriefing på Nasas forskningscenter i Mountain View, Californien, hvor deres kvantecomputer står.\nComputeren, der blev markedsført som verdens første kommercielle kvantecomputer, er udviklet af canadiske D-Wave Systems og arbejder med data ved hjælp af en superledende chip kaldet en ‘quantum annealer’. Denne chip er præ-kodet med en algoritme, som er særligt egnet til optimeringsproblemer, hvilket er almindeligt inden for maskine-læring og kunstig intelligens-software.\nD-Wave-chips er dog kontroversielle blandt kvantefysikere, da ingen endnu har været i stand til endegyldigt bevise, at enhederne kan indpasses i kvantefysikken og dermed slå konventionelle computere.\nMen Googles leder af Quantum AI Lab i Los Angeles, Helmut Neven, slog til briefingen fast, at hans forskerteam i en række kontrollerede forsøg, hvor D-Wave-computeren blev målt op mod en konventionel computer med en enkelt processor, viste sig op til 100 millioner gange hurtigere i løsningen af omhyggeligt udformede proof-of-concept-problemer.\nGoogle har offentliggjort deres forskningsresultater, som dog fortsat mangler at blive analyseret.\nDen schweiziske fysikprofessor Matthias Troyer fra det føderale Institut for Teknologi i Zürich offentliggjorde sidste år en højt profileret undersøgelse af en tidligere D-Wave-chip. Undersøgelsen konkluderede, at D-Wave-chippen ikke havde nogen fordele i forhold til konventionelle maskiner. Men Matthias Troyer medgiver nu, at Google kan være nået et skridt videre med chippen.\n»Googles resultater viser faktisk, at D-Wave-chippen har en kæmpe fordel i disse nøje udvalgte tilfælde,« udtaler han.\nUniversel kvantecomputer ikke lige om hjørnet\nSidste sommer indviede Google selv et nyt laboratorium i Santa Barbara i Californien, der skal udvikle kvantechips. En af opgaverne for laboratoriet er også at udvikle kvantecomputere, der ikke er begrænset til at regne i optimeringsproblemer. En universel kvantecomputer, der kan beregne ethvert problem, vil være langt mere nyttig, men vil også tage længere tid at optimere.\nIfølge John Giannandrea, der koordinerer Googles forskning, kan det tage flere år, før kvanteforskningen gør en forskel for Googles produkter.\nMichael Johansen 11. december 2015 - 11:35\nDet går ikke godt med det: Hvis det hedder en kvantecomputer, hedder det vel også en kvantemaskine og en kvantechip samt udforskningsteknologi. ;-)\nBørge Jensen 11. december 2015 - 12:40\nDansk og engelsk har ikke samme orddelingsregler... det kan google translate ikke håndtere endnu.\nEt andet eksempel er første sætning: "Google nu mener at have bevis for.." oversættes af google translate til "Google now claims to have evidence.." - fin engelsk grammatik, men omvendt bliver det knap så godt.\nMen efterhånden er der vist ikke meget tvivl om, hvordan René skriver artikler ;)\nKim Henriksen 12. december 2015 - 18:25


Fremtiden ser lys ud for Esbjerg Havn - FiskerForum\nOver 100 mennesker var mødt frem til årsmøde på Esbjerg Havn, hvor Grimaldi Lines talte varmt om samarbejdet med havnen. Der var også ros til ledelsen fra Advisory Board, borgmesteren talte om de store muligheder for byen, og formanden for bestyrelsen konkluderede, at fremtiden ser lys ud for Esbjerg Havn.\nOnsdag 23. juni mødtes godt 100 mennesker i Musikhuset i Esbjerg og fik sig en god frokost inden årsmødet for Esbjerg Havn gik i gang. For første gang var mødet rykket fra salen i kælderen op i stueplan, og det lyse rum passede godt til formand for bestyrelsen, Flemming N. Enevoldsens konklusion i sin tale:\n»Fremtiden ser lys ud for Esbjerg Havn.«\nFormanden konkluderede, at havnen er sluppet bedre ud af COVID19 og Brexit end en række andre europæiske havne. Esbjerg Havn har ikke haft et sammenbrud eller en forsinkelse i værdikæderne. Desuden har den politiske udvikling vist, at havnen har satset på de rigtige forretningsområder. Væksten accelererer indenfor vind og anden grøn energi og Esbjerg Havn har sikret sig adgang til finansiering af endog meget store projekter.\n»Vi har pengene og viljen, og nu afventer vi nogle politiske beslutninger om godkendelse af havnen blandt andet. Nogle vil sige, at vi har ti fugle på taget, men jeg vil sige, at en del af dem er på vej ned i tagrenden. Det ser spændende ud, « sagde Flemming N. Enevoldsen.\nLæs mere om Esbjerg Havns 2020-regnskab her.\nBrexit var forberedt grundigt. RoRo og færgetrafikken landede også på benene på trods af et fald i bil-importen. Der er fortsat interesse for at udvide både rute og kapacitet.\n»Gennem det seneste år har vi investeret 65 millioner i anlægsaktiviteter. Det er vist et meget godt billede på, at vi er komfortable på fremtiden,« siger Flemming N. Enevoldsen.\nFormand Flemming N. Enevoldsen leverer årsberetningen.\n»Vi er det rigtige sted«\nDen gode stemning fortsatte, da borgmester for Esbjerg Jesper Frost tog over.\n»Vi er på det rigtige sted. Der er mange byer, der kigger misundeligt på os,« sagde han og fortalte om arbejdet med at sikre veluddannet arbejdskraft til byen og skaffe boliger nok.\nI 2020 blev etableret et klimapartnerskab mellem DIN forsyning, havnen og kommunen. Ifølge Jesper Frost er det en del af vejen frem, når man vil skabe fremtidens energiby.\n»På havnen er der allerede grøn omstilling overalt, men maskinen skal holdes ved lige og udbygges. Vi har flest projekter, vi sammen arbejder på. For eksempel et projekt om anvendelse af overskudsvarme fra energikonvertering. Den slags er med til, at vi som kommune kan sigte mod at blive klimaneutrale i 2030. Det er havnen en stor del af. Det kræver diversitet at være energimetropol,« sagde Jesper Frost.\nEsbjergs borgmester, Jesper Frost, fortæller om Esbjergs fremtid som energimetropol.\nHavnedirektør: Vi var havn på nye måder\nSå var det havnedirektør Dennis Jul Pedersens tur.\nHan fortalte, at pandemien viste, at havnen kan fungere som havn på nye måder, og samtidig levere resultater.\n»Selvom alle var pressede og usikre, så forløb skibsanløbene planmæssigt,« sagde Dennis Jul Pedersen.\nSamtidig stod havnen ikke stille. Den ny bulk-terminal var medvirkende årsag til, at bulkomsætningen slog rekord. Og for første gang blev der losset 453 biler på kun to en halv time, som følge af helt nyt fysisk layout og ny struktur for terminaler og ramper. En ny stor kran har også hjulpet, og i maj var den måned nogensinde med mest aktivitet for kranerne. De nye faciliteter til fødevarekontrol og toldbehandling, som er etableret for at kunne fortsætte en uhindret samhandel med England efter BREXIT, viste sig også at fungere helt optimalt. Dog varsler Havnedirektøren om mulig øget administration, når England efter planen implementerer helt nye kontrol- og toldregler ved årsskiftet:\n»Måske bliver det anderledes, når den fulde toldbehandling begynder i 2022. Men det seneste år har vist, at vi i samarbejde med vores kunder og de offentlige myndigheder kan finde de gode løsninger,« sagde han.\nHavnedirektør Dennis Jul Pedersen fortæller om et år, hvor man styrede igennem coronakrisen.\nIsær én ting inspirerede andre europæiske havne. Det var da en række virksomheder og havnen gik sammen om en ’safety pledge’, der skal forbedre sikkerheden. Det udmøntede sig blandt andet i et tæt samarbejde mellem konkurrerende virksomheder, hvor spørgsmålet om sikkerhed blev prioriteret højere end konkurrence:\n»Det fællesskab blev bemærket af vores kollegaer ude i Europa,« sagde Dennis Jul Pedersen og understregede, at planlægning i fællesskab er nøglen til havnedrift, mens havneudvidelser, arealer, veje, kajer og uddybning af sejlrender selvfølgelig stadig er på ønskelisten og fundamentale.\n»Der bliver fremover stillet andre krav til havne, så vi skal have modet til at ændre ting, og det er også i den kontekst, at vores bestræbelser på at opnå en CO2-neutral havn skal ses,« sagde han.\nEsbjerg Havn har indgået nye partnerskaber i året, der er gået, blandt andet med teknologigiganten Honeywell, der hjælper med at måle på energiforbrug på havnen, så investeringen i energibesparelse foregår klogest muligt.\n»Vi har på den måde fundet ud af, hvor vores landstrøm skal placeres, og det kan reducere CO2 med 20 procent, når det er fuldt kørende,« fortalte Dennis Jul Pedersen.\nSamtidig hjælper et nyt samarbejde med virksomheden ATOS til at sikre, at havnens kunder kan bestille de grønnest mulige ruter. Og så er jernbanen oppe at køre.\n»Det går godt, og der venter store opgaver, men der er også stor konkurrence på havvindområdet. Den britiske regering begynder at kræve ’local content’, oven i at en række engelske havne er toldfrie. Så selvom det ser godt ud, så er det en konkurrenceudsat situation,« sagde Dennis Jul Pedersen.\nGrimaldi fortalte om grønne skibe\nSiden 1998 har Grimaldi Lines været faste gæster i Esbjerg, og på videolink fra Italien var Dr. Paul Kyprianou, external relations manager i Grimaldi Lines, igennem.\nGrimaldi Lines har hovedkvarter i Napoli, er engageret i 120 havne i 50 lande, ejer 130 skibe, har 16.000 ansatte og 20 milliarder kroner i omsætning hvert år. Så det er ikke en hvilken som helst virksomhed, som lagde ud med at rose Esbjerg Havn for at være pionerer på det grønne område.\n»Resten af Europa er i gang nu, men I har haft fokus på grønne initiativer længe,« sagde han.\nPaul Kyprianou fortalte om det svære år med pandemien, som virksomheden har klaret uden fyringer, selvom der skete nogle drastiske fald i især persontransport. Nu nærmer tingene sig dog det normale.\nGrimaldi Lines har, ligesom Esbjerg Havn, en grøn vision, og Paul Kyprianou fortalte om nye skibe, der er på vej med kæmpe lithium-batterier, som betyder, at skibene ikke bruger generatorer, når de anløber havnene. Samtidig vil der komme solpaneler på skibene, silikonemaling, der giver mindre friktion og bruger luftbobler omkring skroget for at mindske modstand. I terminalerne vil elektriske gaffeltrucks tage over og Grimaldi arbejder i øjeblikket med et forsøg, hvor deres scrubber-skibe kan virke som en slags støvsugere i havet, der støvsuger mikroplast. De kan filtrere 10.000 tons vand i døgnet, og et forsøg har vist, at de samlede 12.000 stykker mikroplast op på en enkelt dag.\n»Vi kommer til at investere 2 milliarder euro i Europa i grønne investeringer de næste år, så vi er ambitiøse,« sagde han, før han rundede af med at rose Esbjerg Havn og sige, at han tror på, at Esbjerg Havns rolle som afgørende transporthavn i Europa vil fortsætte.\nExternal relations manager hos Grimaldi Lines, Dr. Paul Kyprianou, fortalte om det mangeårige samarbejde med Esbjerg Havn.\nSådan klarede vi Brexit\nFra Toldstyrelsen deltog Peter Bürgel Nielsen, der er handelsdirektør, der gennemgik den enorme indsats med at gøre klar til Brexit, som blandt andet indbefattede ansættelsen af 42 ekstra toldere, udvikling af IT og hjemmesider, udvidelse af Esbjerg toldekspedition, direkte mails til 30.000 virksomheder informationskampagner og en hotline.\nDerfor var Toldstyrelsen, og Esbjerg Havn, godt forberedt, da aftalen med Storbritannien faldt på plads i 11. time 24. december blot en uge inden Brexit.\n»Det er gået godt. Og var i høj grad fordi, både havnen, virksomhederne og vi forberedte os grundigt på Brexit,« sagde Peter Bürgel Nielsen.\nOver 100 personer deltog til Esbjerg Havns årsmøde 2020, som blev afholdt i Esbjerg Musikhus.\nRos fra Advisory Board\nEsbjerg Havn har et Advisory board med 10 medlemmer med repræsentanter for ejerne samt hovedforretningsområderne og foreningerne på Esbjerg Havn. De mødes typisk fire gange om året. Det er Søren Stougaard der er general manager i Blue Water Shipping, der er formand, og han gik på talerstolen og takkede for taletid.\n»Det er første gang, at vi i Advisory Board får taletid her på Årsmødet, og det synes jeg er et fint billede på, at vi har et rigtig godt og tæt samarbejde med havnens ledelse. Også tættere end tidligere, og med et større informationsflow til brugerne af havnen, som nok også skaber større forståelse for blandt brugerne for havnens dispositioner,« sagde Søren Stougaard.\nHan gennemgik eksempler på det gode samarbejde om havnens strategiproces og forventninger til de kommende år. Heldigvis optimistiske meldinger omkring vækst og investeringer frem mod 2030.\n»Vi har også set på Advisory Board-medlemmernes prioritering af bæredygtigheds-dagsordenen. Resultatet er entydigt. Alle medlemmer følger markedet aktivt eller proaktivt. Ingen sidder på hænderne og venter. Det flugter fuldstændigt med Esbjerg Havns tilgang,« sagde Søren Stougaard, inden han talte om den tilspidsede konkurrencesituation, som han mener vokser hver eneste dag.\n»Her i Esbjerg har vi opsøgt heldet og har derfor også været heldige inden for blandet andet vind. Men jeg og mine kollegaer i Advisory Board er optaget af, at det også bliver fortællingen om de næste fem og ti år. Esbjerg Havn skal holde sig på omgangshøjde med den enorme forandringshastighed, vi alle er vidne til lige nu. For uanset, om man er konkurrenter, og hvilken industri, forening eller virksomheder, vi hver især repræsenterer, så har vi én fælles ambition: At Esbjerg Havn forbliver internationalt konkurrencedygtig og attraktiv for brugerne. Sammen skal vi hele tiden arbejde på at gøre kagen større,« rundede han af.\nOg sådan sluttede årets årsmøde, der blev grundigt forsinket af COVID19.\nMed formandens ord.\n»Det er stilhed før stormen, og havnen er solid og økonomisk velrustet. Vi kan klare endog meget store projekter. Det ser meget fornuftigt ud. Havnen er klar.«\nPrevForrige nyhedMinister indfører midlertidigt stop for nye ansøgninger til opdræt af muslinger og østers\nNæste nyhedÆndring af vilkår gældende for tobisfiskeri i Nordsøen og Skagerrak forvaltningsområde 1r, 3r og 4.Next


Afhold møder og konferencer på Verdenskortet | Verdenskortet\nHold jeres næste møde i unikke omgivelser - og I kan få det næsten som I vil have det...\nSend forespørgsel på jeres næste møde\nHold jeres næste møde på Verdenskortet. Vi har sørget for at skabe de ideelle rammer, så jeres møde kan foregå corona-sikret og med afstand. Hold det i vores pavillon eller i eget mødehus med terrasse, forplejning, udendørs aktiviteter, grill-selv-menu, toiletter, samt gratis p-plads.\nVi har mødelokaler med plads til op til 36 personer - med 1 meter afstand.\nDet ene er vores mødehus, Sørensminde. Derudover har vi to større lokaler. Disse to lokaler kan bruges individuelt eller slås sammen - og giver dermed mulighed for at afholde et større salgsmøde, kick-off eller andre events i biografopstilling - og med stående bespisning af op til 120 personer. Se samtidig også hvilke redskaber vi kan tilbyde til jeres møde\nFå jeres eget private mødehus\nMad, drikke og forfriskninger serveres i huset - når det ønskes\nHos os må du gerne slå dine kolleger...\nOptimale muligheder for walk-and-talk\nKombinér eventuelt dit møde med en teambuilding i parken. Leg nogle af de gamle lege der altid får smilet frem (og pulsen op), gå på stylter mens I nyder den friske luft ved Klejtrup Sø. På Verdenskortet er der massere af aktiviteter og muligheder for at lære dine kollegaer bedre at kende.\nFind detaljerne her..


Massivt behov for ejendomsadministratorer | EjendomDanmark\nMassivt behov for ejendomsadministratorer\nDen private udlejningssektor har en stor rekrutteringsudfordring, fordi der frem til 2018 bliver brug for omkring 6.000 nye ejendomsadministratorer.\nDet skyldes især en fortsat vækst i erhvervet men også en forholdsvis høj gennemsnitsalder. Det viser beregninger fra Ejendomsforeningen Danmark. Hvem skal administrere de mange ejer- eller andelsboligforeninger samt private udlejningsejendomme i fremtiden? Beregninger fra Ejendomsforeningen Danmark viser, at der i 2018 er behov for omkring 6.000 nye administratorer til den private udlejningssektor, herunder også andels- og ejerforeninger. - Stigningen i antallet af ansatte inden for erhvervet som ejendomsadministrator skyldes blandt andet, at markedet for investeringsejendomme løbende er blevet professionaliseret, og det medfører, at flere beskæftiger sig med administration af ejendomme, siger Sven Westergaard, formand for Ejendomsforeningen Danmarks Administratorsektion.\nAntallet af ejendomsadministratorer i den private udlejningssektor er på ti år er vokset med omkring 4.000 medarbejdere. Foreningen forventer, at den udvikling fortsætter. Derfor vil der i 2018 være brug for næsten 11.000 beskæftigede inden for ejendomsadministration. Men en tredjedel af de nuværende beskæftigede administratorer vil i 2018 være gået på pension. Det svarer til omkring 2.000 personer.\nAdministratorbranchen har dermed en stor rekrutteringsudfordring. - Vi ser meget positivt på, at administratorbranchen er i vækst, men det betyder også store udfordringer med hensyn til en øget rekruttering, når vi skal bruge 6.000 nye medarbejdere og når vi nu ved, at omkring 2.000 personer snart skal på pension. I forhold til aldersfordelingen i andre erhverv, så er aldersfordelingen for administratorer skæv.\nDer er en overrepræsentation af beskæftigede mellem 50 og 69 år, mens de unge mellem 20 og 29 år er underrepræsenterede, siger Sven Westergaard. Ejendomsforeningen Danmark arbejder derfor løbende på at synliggøre erhvervet som ejendomsadministrator over for de relevante studerende på landets handelsskoler. Desuden håber foreningen, at flere vil få lyst til at skifte fra f.eks. bank- og forsikringsverdenen til erhvervet som ejendomsadministrator: -\nAlle de nye administratorer til den private udlejningssektor skal enten komme fra andre brancher, sektorer eller ved at rekruttere nyuddannede. Vi forsøger løbende at synliggøre administratorerhvervet. Udfordringen er imidlertid, at behovet for nye administratorer til den private udlejningssektor og foreningsområdet er så stort, at vi må bruge alle de rekrutteringskanaler, vi har, samt prøve en række nye muligheder, siger Sven Westergaard.\nFakta om det fremtidige behov for ejendomsadministratorer\nFra 1997 til 2008 er der kommet cirka 4.500 flere ejendomsadministratorer, så der i 2008 var 6.781 beskæftigede administratorer. Det svarer til en stigning på over 200 procent. En af årsagerne til den store stigning i antallet af administratorer er, at flere ejendomsinvestorer har outsourcet administrationen til professionelle administratorer, hvor de tidligere i stedet foretog administrationen af deres ejendomme internt i virksomheden. Ved outsourcing bliver flere folk registreret som værende beskæftiget inden for administratorerhvervet, hvor de tidligere har været registreret som beskæftigede inden for andre erhverv. Derudover er markedet for investeringsejendomme løbende blevet professionaliseret.\nSammenlignet med væksten i den samlede beskæftigelse i Danmark, er væksten inden for erhvervet som ejendomsadministrator meget større. I midten af 2000’erne steg beskæftigelsen og samtidig faldt ledigheden. Samlet set var der i 2008 2,8 millioner beskæftigede, hvilket var en stigning på cirka 7 procent i forhold til 1997.


A Darker Shade of Magic (Shades of Magic #1) af V. E. Schwab – Bookish Love Affair\nanmeldelser 10. januar 2019 10. maj 2019 by Regitze Xenia\nA Darker Shade of Magic (Shades of Magic #1) af V. E. Schwab. Udgivet af Tor Books i 2015. 400 sider. Lånt på biblioteket.\nDet her er min første bog af Victoria Schwab, og det er på trods af at jeg i årevis har set forskellige BookTubers rose hendes bøger til skyerne. Og lad mig bare sige: jeg er med på vognen. Shades of Magic-serien blev den første, jeg kastede mig over, for jeg faldt fuldstændig for beskrivelsen af parallelle universer og magi og alting.\nNoget af det, jeg virkelig fandt interessant ved bogen, er netop det her med de parallelle universer, alle sammen med en by, der hedder London. De her London’er ligger ikke alle samme sted i hver verden, og i det hele tiden er der ikke mange ligheder mellem de verdener. Red London, hvor Kell er fra, er et typisk fantasy-univers hvor magi er i overflod, Grey London minder meget om vores verden hvor magi regnes for overtro og er utilgængelig. White London er en verden hvor magien er ved at forsvinde og de, der lever der, prøver igennem desperate magtkampe at holde på magien og magten. Black London er en verden, der allerede er opslugt og ødelagt af magien og ligger øde hen, afskåret fra de andre tre. Og igennem Kell lærer vi de forskellige verdener at kende.\nFor Kell er en af kun to, der har evnen til at rejse imellem de forskellige verdener, og naturligvis udnytter han sin evne. Ud over at bringe beskeder frem og tilbage mellem regenter i de forskellige London’er, bringer Kell også nipsting og skrammelgenstande på tværs af grænserne, noget der ellers er voldsomt ulovligt. Kell ved at det er med livet som indsats, men han føler sig fanget i sin tilværelse som budbringer og selv om han føler sig som en bror til prinsen af Red London, og vice versa, så er han stadigvæk kongens ejendom. Jeg fandt det virkelig fascinerende at lære mere om hans smuglervirksomhed og ville ønske, at det havde fyldt mere i bogen.\nI stedet er det mere det, der sætter gang i hele bogens plot, da en udveksling går galt og Kell pludselig finder sig på den forkerte side af regenterne af White London og jaget for livet. Når det kommer til stykket, så er det ikke fordi jeg ikke kunne lide den del af plottet, der er fart over feltet og hver eneste gang man tror Kell kan få en pause, sker der noget, der får ham til at flygte igen. Hele vejen igennem var jeg virkelig opslugt af historien og vendte side efter side for at finde ud af, hvad der ville ske med Kell og dem omkring ham.\nJeg håber lidt, at med den stadigt stigende popularitet serien får, at den kommer på dansk på et tidspunkt, for Victoria Schwab har skrevet en virkelig fed historie. Kell som hovedperson er virkelig spændende at følge, for en af de ting, der definerer ham er, at han ikke er bange for at tage de beskidte valg. Undervejs støder han ind i karakteren Lila Bard, en kvinde fra Grey London, der føler en voldsom udlængsel og drømmer om at blive pirat, som bliver suget ind i Kells verden og problemer og helt klart er en af mine yndlingskarakterer. Som sagt er der fart på nærmest fra start til slut og efter de forskellige verdener er blevet defineret, er det igennem Kell og Lilas oplevelser, at man lærer mere om dem. Selve historien hænger godt sammen, og selv om det kan være forvirrende med flere verdener, havde jeg ikke problemer med at følge med i, hvor de var henne og hvad reglerne for den verden var.\nInden længe bliver jeg nødt til at læse videre. A Darker Shade of Magic slutter med en heftig actionscene og nogle virkelig mindeværdige skurke, og jeg er spændt på at se hvad der sker med Kell og Lila efter det, de kommer igennem. Da jeg havde lånt bogen på biblioteket, er jeg heller ikke i tvivl om, at det er en serie, jeg gerne vil have hjem til min samling. Og alle andre bøger af Victoria Schwab, eller V. E. Schwab som hun også skriver under. Det er en ny forfatter for mig fra sidste år, men jeg kan klart anbefale A Darker Shade of Magic som startpunkt for hendes forfatterskab. Den er underholdende, actionfyldt, med veldefinerede universer og magisystemer og ikke mindst en morsom hovedperson med verdens sejeste jakke, der kan vendes igen og igen og indeholder mange jakker (og gemmesteder) i en.\n1 thought on “A Darker Shade of Magic (Shades of Magic #1) af V. E. Schwab”


Telefon:35 12 33 31\nNavnet refererer til fusionen mellem det franske og asiatiske køkken, hvor friske, primært danske og asiatiske råvarer, skaber grobund for nyskabende kreationer. Hos Restaurant Fusion vil man kunne opleve nyfortolkede kreationer, som giver en hel ny oplevelse, hver gang man besøger restauranten. De luksuriøse og åbne rammer skaber et fantastisk rum for de eksklusive madoplevelser. Der tilbydes både aftenmenu med a la carte, konferencerum samt private arrangementer. Der sættes ingen grænser for arrangementer – der er plads til konference op til 300 mennesker, fødselsdage med fantastisk mad og cocktails samt catering ud af huset.\nAmbitionen er hele tiden at søge efter ny inspiration til fornyelse og udvikling af menuen. Anvendelsen af de bedste og mest friske råvarer samt tilberedning i særklasse, fører til ren forkælelse for både synet og smagssansen. Har man lyst til en lettere forfriskning eller en skøn drink, anbefales Fusions eksklusive lounge. Her er de perfekte rammer til at nyde et glas champagne eller en cocktail.\nEvents for store og små\nHos Restaurant Fusion er der altid spændende events på programmet, og der er mange forskellige tiltag som f.eks. vinsmagninger med udsøgte småretter, kulinariske oplevelser i ferier samt julearrangementer i november og december måned. Som noget nyt har restauranten indført ”Smagens Time”, hvor børn kan komme og smage en palette af nye smagsvarianter. Her er temaet madspild også i fokus.